GULF บวกต่อ 4% ลุ้นติดโผ MSCI Global Standard รอบใหม่ หนุนเม็ดเงินไหลเข้า 1.59 พันลบ.
GULF บวกต่อ 4% ลุ้นติดโผ MSCI Global Standard รอบใหม่ หนุนเม็ดเงินไหลเข้า 1.59 พันลบ. ล่าสุด ณ เวลา 10.42 น. อยู่ที่ 71.25 บาท บวก 2.50 บาท หรือ 3.64% สูงสุดที่ 72 บาท ต่ำสุดที่ 69.25 บาท ด้วยมูลค่าซื้อขาย 834.46 ล้านบาท
3 พ.ค. 2561

ผู้สื่อข่าวรายงานว่า ราคาหุ้น บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF ล่าสุด ณ เวลา 10.42 น. อยู่ที่ 71.25 บาท บวก 2.50 บาท หรือ 3.64% สูงสุดที่ 72 บาท ต่ำสุดที่ 69.25 บาท ด้วยมูลค่าซื้อขาย 834.46 ล้านบาท

โดยราคาหุ้น GULF ปรับตัวขึ้นเป็นวันที่ 2 ติดต่อกัน แม้ว่าวานนี้ (2 พ.ค.) จะขึ้นเครื่องหมาย XD เป็นวันแรก โดย GULF จะปันผลจากกำไรสุทธิและกำไรสะสมเป็นเงินสด 0.40 บาท และกำหนดจ่ายเงินปันผลในวันที่ 14 พ.ค.61
ด้าน บล.โนมูระ พัฒนสิน ระบุในบทวิเคราะห์ ทำการคำนวณรอบสุดท้ายของคาดการณ์หุ้นเข้า MSCI รอบใหม่ โดยมีการเพิ่มหุ้นที่คาดจะถูกนำเข้าคำนวณ และถูกคัดออก รวมถึงเปลี่ยนแปลงคาดการณ์เม็ดเงิน โดยจะประกาศเย็นวันที่ 14 พ.ค. 2561 และมีผล 31 พ.ค.2561
สำหรับ MSCI Global Standard Index หุ้นที่คาดว่าจะเข้า
บริษัท ปูนซิเมนต์ไทย จำกัด(มหาชน) หรือ SCC (โอกาสสูง) คาดเม็ดเงินเข้าราว 215 ล้านเหรียญฯ หรือคิดเป็น 6.45 พันลบ. (ณ อัตราแลกเปลี่ยน 30 บาท)
บริษัท บัตรกรุงไทย จำกัด (มหาชน) หรือ KTC (โอกาสสูง) คาดเม็ดเงินเข้าราว 56 ล้านเหรียญฯ หรือคิดเป็น 1.68 พันลบ.
บริษัท บิวตี้ คอมมูนิตี้ จำกัด (มหาชน) หรือ BEAUTY (โอกาสปานกลาง) คาดเม็ดเงินเข้าราว 62 ล้านเหรียญฯ หรือคิดเป็น 1.86 พันลบ.
บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF (โอกาสปานกลาง) คาดเม็ดเงินเข้าราว 53 ล้านเหรียญฯ หรือคิดเป็น 1.59 พันลบ.
สำหรับหุ้นที่คาดว่าจะถูกคัดออก
บริษัท ปูนซิเมนต์ไทย จำกัด (มหาชน) หรือ SCC-F (โอกาสสูง) คาดเม็ดเงินไหลออกราว 207 ล้านเหรียญฯ หรือคิดเป็น 6.21 พันลบ.
บริษัท เคซีอี อีเลคโทรนิคส์ จำกัด (มหาชน) หรือ KCE (โอกาสสูง) คาดเม็ดเงินไหลออกราว 27 ล้านเหรียญฯ  หรือคิดเป็น 810 ลบ.
กลยุทธ์ แนะนำ เก็งกำไร KTC, BEAUTY, GULFและ แนะนำหลีกเลี่ยง SCC-F, KCE ในระยะสั้น
 
ขณะเดียวกัน บล.ยูโอบี เคย์เฮียน (ประเทศไทย) ระบุในบทวิเคราะห์นว่า หุ้นบมจ. กัลฟ์ เอ็นเนอร์จี ดีเวลลอปเมนท์ (GULF) เป็นตัวหนึ่งที่ได้รับจิตวิทยาเชิงบวกจากปรับหุ้นเข้าดัชนี MSCI Global Standard รอบใหม่ 14 พ.ค. โดยจะมีผล 31 พ.ค.61 นอกเหนือจากหุ้นบมจ.บัตรกรุงไทย (KTC) และหุ้น บมจ.บิวตี้ คอมมูนิตี้ (BEAUTY) ที่คาดว่าจะเข้าดัชนี MSCI ในรอบใหม่นี้ด้วย
 
 